OpenLLM-France/wikimedia huggingface dataset:
# Coll de Clapier

Coll de Clapier (en francès Col Clapier o Col de Savine, italià Colle Clapier) és un pas de muntanya uns 2,477-m d'altura (8,127 ft) sobre el massís muntanyós Mont Cenis als Alps Cotians i els Alps Graians entre Savoia a França i el Piemont a Itàlia. El camí de ferradura va des de Bramans (1220 m) fins a Susa (503 m). No hi ha cap camí ferm.

## Arqueologia

El coll de Clapier es considera una possible ruta per al famós pas d'Hanníbal pels Alps en el seu viatge des de la vall del riu Roine (en francès, Roine) fins a Itàlia.
Del 2004 al 2008, Patrick Hunt, un estudiós de la Universitat Stanford, ha dirigit nombroses expedicions arqueològiques pel coll de Clapier per investigar la possibilitat que Hanníbal utilitzès el pas per travessar els Alps amb el seu exèrcit. La investigació de Hunt ha implicat estudis topogràfics, mostreig de sòls i roques, exploració de les diverses rutes històriques i modernes del coll de Clapier i comparacions dels relats de Polibi i Livi sobre el pas d'Hanníbal a la geografia regional i local. (Vegeu Hannibal in the Alps: Stanford Alpine Archaeology Project 1994-2006)
El 1959, va ser la ruta planificada per a l'expedició alpina britànica d'Aníbal, però una caiguda de roques va fer que l'expedició fes marxa enrere i portés el seu elefant a Susa a través del coll del Mont Cenis.

## Bibliografia

* Sabine Bade/Wolfram Mikuteit: Alta Via Val di Susa, Fernwege-Verlag, 2009 (2. Auflage), ISBN 978-3937304-77-9

## Referències

* ↑ Hannibal's War: A Military History of the Second Punic War, p. 46, John Francis Lazenby University of Oklahoma Press, 1998
* ↑ David Lees; Pierre Boulat «Alpine Elephant without Hannibal». , 17-08-1959 [Consulta: 17 octubre 2010].

## Enllaços externs

* Mapa Bramans – Col de Clapier – Susa
# Francesc Fèlix de Dusai i de Fivaller

Francesc Fèlix de Dusai i de Fivaller (Barcelona, 1730 - Tarragona, 12 de febrer de 1793).

## Biografia

Era fill de Josep de Dusai i Bru (1674-1736), destacat austriacista, i de Teresa de Fivaller i de Rubí. Es va casar amb Josepa de Cortada i Bru, de qui va enviudar, i en segones noces amb Teresa de Marí i de Montserrat (1736-1793).
Va ser soci fundador de la Conferencia Physycomatemática Experimental, fundada el 1764, nom de l'actual Reial Acadèmia de Ciències i Arts de Barcelona. Vicepresident, entre 1766 i 1768, de la Reial Conferència Física, entitat que la va succeir.
Va formar part de la Reial Junta Particular de Comerç de Barcelona, sent un dels tres vocals comissionats, el 1777, per encarregar a Antoni de Capmany la redacció de les Memòries històriques sobre la marina, el comerç i les arts de l'antiga ciutat de Barcelona (4 vols 1779-1792), en l'edició de la qual va intervenir. Va col·laborar en les investigacions de Joan Pau Canals per obtenir la porpra.

## Referències

* ↑ «Francesc de DUSAY i de FIVALLER». ACADÈMICS/Fundadors. Reial Acadèmia de Ciències i Arts de Barcelona. [Consulta: 29 març 2020].
* 1 2 «Fco.-Félix de Dusay y Fivaller». geneanet. María Pilar de Olivar Vivó.
* ↑ «José de Dusay y Brú». geneanet. María Pilar de Olivar Vivó.
* ↑ «Teresa de Fivaller y Rubí». geneanet. María Pilar de Olivar Vivó.
* ↑ «Teresa de Marí y Montserrat». geneanet. María Pilar de Olivar Vivó.
* ↑ Nota: D'acord amb el que estableix la Reial Cèdula de 17 de desembre de 1765, el President nat d'aquesta Corporació era el Capità General del Principat de Catalunya, essent electiu només el càrrec de Vicepresident, que exercia ordinàriament les funcions de President efectiu.
* ↑ «Real Conferencia Física». ACADÈMICS/Galeria de Presidents. Reial Acadèmia de Ciències i Arts de Barcelona. [Consulta: 29 març 2020].
* ↑ «Francesc Fèlix de Dusai i de Fiveller». Gran Enciclopèdia Catalana. Barcelona: Grup Enciclopèdia Catalana.
# Jaume Sorribas i Garcia

Jaume Sorribas i Garcia (Sallent, Bages, 15 de maig de 1946 - Barcelona, 23 de gener de 2008) fou un actor català. Va ser membre fundador de la companyia teatral Els Joglars, va participar en pel·lícules i en sèries de televisió, com Filiprim, programa que li va donar fama amb la interpretació del personatge del Sr. Encarregat.
Va ser integrant d'Els Joglars entre 1966 i 1976 i va participar en la creació d'espectacles antològics com El Diari, El joc, Cruel Ubris Mary d'Ous i Àlias Serrallonga. També va actuar de manera destacada en l'obra Operació Ubú (1981) al Teatre Lliure, obra que va constituir un dels majors èxits teatrals del moment.
Va col·laborar en pel·lícules com El embrujo de Shanghai, Historias de la puta mili o Mater amatísima. A la televisió, va treballar en programes com Tres i l'astròleg, i en episodis de les sèries Carvalho, La memòria dels cargols i La Odisea.
Morí el 23 de gener de 2008 a Barcelona, a l'edat de 61 anys, sent víctima d'un càncer. El funeral tingué lloc a les 15.30h del 25 de gener, al Tanatori de les Corts de Barcelona.

## Referències

* ↑ Es mor l'actor Jaume Sorribas, membre fundador dels Joglars Arxivat 2008-06-17 a Wayback Machine., Vilaweb, 24 de gener 2008 (data d'accés: 08-02-09).
* ↑ Mor als 59 anys Jaume Sorribas, un dels fundadors d'Els Joglars i "l'encarregat" de "Filiprim", 3cat24.cat, 24 de gener 2008 (data d'accés: 08-02-09).
# Volta femenina a Guatemala

La Volta femenina a Guatemala és una cursa femenina de ciclisme per etapes que es celebra anualment a Guatemala des de l'any 2021. Està integrada dins el calendari femení de l'UCI com a cursa 2.2. des de l'any 2018, anteriorment era una cursa de categoria nacional. La primera vencedora fou la mexicana Gabriela González de Ferrat.

## Palmarès

| Any | Vencedor | Segon | Tercer |
| 2001 | Gabriela González | Verónica Leal | María Dolores Molina |
| 2002 | Gabriela González | | |
| 2003 | Evelyn García Marroquín | Karen Matamoros | |
| 2004 | Sindy Morales | | |
| 2005 | María Dolores Molina | | |
| 2006 | María Dolores Molina | | |
| 2007 | Adriana Rojas | Sindy Morales | Victoria Galvis |
| 2008 | Adriana Tovar | Adriana Rojas | Damaris Gutiérrez |
| 2009 | Evelyn García Marroquín | Adriana Rojas | Sindy Morales |
| 2010 | Evelyn García Marroquín | Ana Teresa Casas | Magdalena Angulo |
| 2011 | Verónica Leal | Mayra Del Rocio | Erika Yépez |
| 2012 | Cynthia Eugenia Lee Lopez | Sindy Morales | Heather Fischer |
| 2013 | Cynthia Eugenia Lee Lopez | Mariela Florinda Rodas | Florinda De León |
| 2014 | Emelyn Galicia | Gabriela Soto | Mariela Florinda Rodas |
| 2015 | Florinda De León | Gabriela Soto | Emelyn Galicia |
| 2016 | Cynthia Eugenia Lee Lopez | Paula Guillen | Angie Gómez |
| 2017 | Gabriela Soto | Cynthia Eugenia Lee Lopez | Florinda De León |
| 2018 | Marcela Prieto | Flávia Oliveira | Blanca Moreno |
| 2019 | Blanca Moreno | Andrea Ramirez Fregoso | Estefanía Herrera |
| 2020 | suspesa | suspesa | suspesa |
| 2021 | Lorena Colmenares | Miryam Núñez | Blanca Moreno |
| 2022 | suspesa | suspesa | suspesa |
| 2023 | Lilibeth Chacón García | Karen Villamizar | Gabriela Soto |
| 2024 | Valentina Basilico | Lina Maria Rojas | Natalia Garzon |

## Referències

* ↑ «Etapas de la 22 Vuelta Femenina a Guatemala 2024» (en castellà). fedeciclismogua, 29-01-2024. Arxivat de l'original el 25 de juny 2020. [Consulta: 21 novembre 2024].
* ↑ «VAINQUEURS D'ÉTAPES DE LA VUELTA FEMENINA A GUATEMALA» (en francès). cyclisme-sport. [Consulta: 21 novembre 2024].

## Vegeu també

* Volta a Guatemala

## Enllaços externs

* Volta femenina a Guatemala - Lloc web oficial
# Vystavka

Vystavka (en rus: Выставка) és una localitat rural al selsoviet de Votlazhemsky, al districte de Kotlassky de l'óblast d'Arkhànguelsk, Rússia. La població era de 171 el 2010.
És la localitat rural més gran del selsoviet (municipi), que el 2005 tenia 202 habitants.
En el marc de les divisions municipals, el poble forma part de l'assentament rural de Cheryomushskoye des del 2006.
El vilatge té una església barroca del 1753 que va tancar el 1932 i que, des d'aleshores, ha quedat abandonada.

## Referències

* ↑ Всероссийская перепись населения 2010 года. Численность по муниципальным образованиям и населенным пунктам Архангельской области
* ↑ "Сельская школа как слепок беды", Двинская правда, 18 февраля 2005 (28) (retrieved August 28, 2013) (en rus)
* ↑ «Statute of Cheryomushskoye Municipality». Arxivat de l'original el 2016-03-04. [Consulta: 17 març 2024].
* ↑ «ru:Выставка (Вотложемский Троицкий погост). Церковь Троицы Живоначальной» (en rus). sobory,ru. [Consulta: 30 desembre 2013].
* ↑ «Còpia arxivada» (en rus). Ministry of Culture of Russian Federation. Arxivat de l'original el 5 de març 2016. [Consulta: 30 desembre 2013].
# Capella de Santa Eulàlia (Cardona)

La Capella de Santa Eulàlia és una capella d'estil gòtic que es troba dins del municipi de Cardona.

## Localització

És dins del nucli urbà de la vila, donant nom a la plaça adjacent:plaça de Santa Eulàlia. A tocar de la capella hi ha el Passadís de l'antic Hospital de Cardona i la Font de Santa Eulàlia. Antigament aquest lloc era l'epicentre de la vila, a la intersecció entre els tres camins principals que arribaven fins a Cardona i la pujada d'accés al castell. Aquesta localització privilegiada va comportar que es concentressin els diferents serveis públics subjectes al monopoli vescomtal, mentre que en els habitatges superiors se situaven les famílies properes a l'administració senyorial.

## Història

Construïda entre 1347 i 1348, l'advocació a Santa Eulàlia es deu a la fundació feta pel prevere cardoní Jaume Codina. Es va construir per la voluntat de dotar amb una capella annexa l'hospital de pobres i pelegrins que se situava en els números 20 i 22 de l'actual carrer Escasany. Fundat l'any 1083 pel vescomte Ramon Folc I de Cardona, va servir fins a la dècada de 1550, quan va ser substituït per l'hospital de Sant Jaume.
La capella no tenia culte des de 1840, i es feia servir per magatzem i altres usos. El 1972, fou restaurada amb les despeses sufragades per veïns i devots amb l'ajut de Ramon Muntaner, canonge de Solsona. Adornada amb una imatge de Santa Eulàlia esculpida en alabastre, conté dos quadres amb escenes de la vida de la santa, obra de Vilà Moncau.

## Referències

* ↑ Galera i Pedrosa, Andreu. «La vila de Cardona». A: L'art gòtic a Catalunya. Barcelona: Grup Enciclopedia, 1997.
* ↑ «Plana de l'ajuntament de Cardona». Arxivat de l'original el 2012-02-05. [Consulta: 27 maig 2012].
* ↑ Tríptic del nucli antic editat pel Ajuntament de Cardona i el centre Cardona Medieval
* ↑ Serra i Vilaró, Joan. Història de Cardona. Llibre IV: L'església i parròquia de Sant Miquel de Cardona. Cardona: Sugrañes, 1962, p. 80.
* ↑ Mora i Vergés, Antonio. «Capella de santa Eulàlia de l'Hospital dels Pobres de Cardona». Relats en català, 09-09-2013. [Consulta: 22 novembre 2024].
* ↑ «Capella i Plaça de Santa Eulàlia de Cardona». Fires, festes, oci i llocs per visitar. Festa Catalunya. [Consulta: 22 novembre 2024].
# Malena Ortiz Cruz

Malena Ortiz Cruz (Madrid, 16 de juliol de 1997) és una futbolista espanyola nacionalitzada àzeri. Juga com a migcampista en el Servette Football Club Chênois Féminin de la Superliga de Suïssa.

## Selecció nacional

Ortiz va representar a l'Azerbaidjan durant les fases classificatòries de les edicions 2015 i 2016 del Campionat Europeu Femení Sub-19 de la UEFA. Per a representar a aquest país a nivell internacional va tindre que nacionalitzar-se com a ciutadana d'Azerbaidjan.

## Clubs

| Club | País | Any |
| Rayo Vallecano | Espanya | 2014-2015 |
| C. D. Canilles | Espanya | 2014-2016 |
| C. D. TACON | Espanya | 2016-2020 |
| Reial Madrid C. F. | Espanya | 2020-22 |
| Servette F. C. | Suïssa | 2022-Act. |

## Vida personal

Ortiz prové d'una família hispà-cubana. La seva germana bessona Samara Ortiz també és futbolista professional. Ambdues s'han nacionalitzat àzeris per requeriment de la llavors seleccionadora sub-19 de l'Azerbaidjan, la també madrilenya Patricia González.
L'any 2021 va fer una acció solidària en la que va arreplegar botes de futbol per a donar-les a la selecció nacional Cubana de futbol, país amb el qual mantenia una bona relació per les seues arrels familiars.

## Referències

* 1 2 3 4 Menayo, David. «Samara y Malena, dos gemelas de corazón blanco». Marca, 15-01-2020. [Consulta: 4 octubre 2020].
* ↑ «El 'Spanish Servette' ficha a la exmadridista Malena Ortiz». Diario Marca. [Consulta: 12 juny 2022].
* ↑ «Azerbaiyán - M. Ortíz - Soccerway». es.soccerway.com. [Consulta: 12 novembre 2020].
* ↑ «Samara y Malena Ortiz, gemelas del balón y del Tacón». telemadrid. [Consulta: 12 novembre 2020].
* ↑ «Malena Ortiz y su impacto sobre el fútbol femenino en Cuba: el gesto de la jugadora del Real Madrid» (en castellà), 23-11-2021. [Consulta: 8 agost 2023].
# Estadi Olímpic d'Estocolm

L'Estadi Olímpics d'Estocolm (en suec: Stockholms Olympiastadion o Stockholms stadion) és l'estadi olímpic que es construí a la ciutat d'Estocolm en ocasió dels Jocs Olímpics d'Estiu de 1912.

## Història

L'estadi fou dissenyat per l'arquitecte suec Torben Grut i es va construir entre 1910 i 1912. Fou inaugurat pel rei Gustau V de Suècia el 6 de març de 1912 com a seu principal dels Jocs Olímpics d'Estiu de 1912 a Estocolm. Va acollir les proves d'atletisme, alguns proves d'hípica i de futbol, gimnàstica, pentatló modern, estirar la corda i de lluita.
Durant els Jocs Olímpics d'Estiu de 1956 a Melbourne (Austràlia), i a conseqüència de la quarantena imposada per les autoritats australianes als cavalls de les proves eqüestres, la competició olímpica d'hípica es realitzà, en part, en aquest recinte.

## Usos actuals

L'estadi, des de l'inici, va servir en competicions d'atletisme i futbol. Destaca el Campionat d'Europa d'atletisme l'any 1958. S'hi donen també concerts musicals. Té una capacitat per a 14.500 persones assegudes, arribant fins als 35.000 durant els concerts.
Fou seu anteriorment dels equips de futbol AIK Fotboll, després del Djurgårdens IF Fotboll fins al 2013, i actualment de la secció femenina del mateix equip.

## Referències

* ↑ «Olympedia – Stockholms Olympiastadion, Stockholm». [Consulta: 12 febrer 2024].
* ↑ Andersson, Henrik O.; Bedoire, Fredric. Stockholms byggnader: en bok om arkitektur och stadsbild i Stockholm. Stockholm: Prisma, 1977. ISBN 978-91-518-1125-3.
* ↑ 1912 Summer Olympics official report. Arxivat 2008-04-10 a Wayback Machine. pp. 168–211.
* ↑ 1956 Summer Olympics official equestrian report. Arxivat 2018-12-25 a Wayback Machine. pp. 40–1. Plantilla:In lang
* ↑ «Stockholm Olympic Stadium» (en anglès). [Consulta: 12 febrer 2024].
* ↑ «AIK:s skyttekung på Stadion i Stockholm» (en suec). [Consulta: 12 febrer 2024].
* ↑ «Stockholms Stadion» (en suec). [Consulta: 12 febrer 2024].

## Enllaços externs

* (anglès) The Stadium Guide Arxivat 2007-01-01 a Wayback Machine.
# Luigi Maiocco

Luigi Maiocco (Torí, Piemont, 11 d'octubre de 1892 – Torí, 11 de desembre de 1962) va ser un gimnasta artístic italià, que va competir a començament del segle xx. Va formar part de l'equip italià que guanyà tres medalles d'or de manera consecutiva als Jocs Olímpics.
El 1912 va prendre part en els Jocs Olímpics d'Estocolm, on va guanyar la medalla d'or en la prova del concurs complet per equips del programa de gimnàstica.
Vuit anys més tard, un cop finalitzada la Primera Guerra Mundial, va disputar els Jocs d'Anvers, on revalidà la medalla d'or en el concurs complet per equips, mentre en la prova individual acabà en setena posició.
La seva darrera participació en uns Jocs fou el 1924, a París, on tornà a guanyar la medalla d'or en la prova del concurs complet per equips. En aquests Jocs disputà les set competicions d'aparells que es disputaren, però en totes elles acabà més enllà de la vintena posició.

## Referències

* 1 2 3 «Luigi Maiocco Olympic Results». sports-reference.com. Arxivat de l'original el 29 de gener 2010. [Consulta: 28 agost 2016].
* ↑ Luigi Maiocco a databaseolympics.com
# Isak Abrahamsen

Isak Abrahamsen (Bergen, 28 d'abril de 1891 – Oslo, 29 d'abril de 1972) va ser un gimnasta artístic noruec que va competir a començaments del segle xx.
El 1912 va prendre part en els Jocs Olímpics d'Estocolm, on va guanyar la medalla d'or en el concurs per equips, sistema lliure del programa de gimnàstica.

## Referències

* ↑ «Isak Abrahamsen Olympic Results». sports-reference.com. Arxivat de l'original el 15 de desembre 2012. [Consulta: 26 setembre 2016].
* ↑ Perfil a databaseolympics.com
# Víctor Manuel Rivas San Emeterio

Víctor Manuel Rivas San Emeterio (Laredo, 10 de març de 1933 - Saragossa, 14 de novembre de 2014) fou un futbolista espanyol de la dècada de 1960.

## Trajectòria

Començà jugant a la posició d'extrem, però evolucionà a la de volant i finalment defensa lateral. Començà a destacar a la Gimnástica de Torrelavega, des d'on fitxà pel Reial Saragossa, club on jugà durant cinc temporades i visqué un ascens a primera divisió. Fitxà pel Terrassa FC, on jugà durant una temporada i mitja a la segona divisió. El 1959 ingressà pel RCD Espanyol, on romangué quatre temporades, jugant 49 partits de lliga. Fou cedit al Gimnàstic de Tarragona i posteriorment fitxà pel CE L'Hospitalet a segona divisió (1963-65) i acabà la carrera al FC Calella (1965-67).

## Referències

* 1 2 3 Toni Closa; Josep Pablo, José Alberto Salas i Jordi Mas. Gran diccionari de jugadors del Barça. Editorial Base, 2015. ISBN 978-84-16166-62-6.
* 1 2 3 4 «Víctor Manuel Rivas San Emeterio». Gran Enciclopèdia Catalana, 31-10-2014. [Consulta: 9 gener 2017].
* ↑ «Esquela». rememori.com. Arxivat de l'original el 2017-02-17. [Consulta: 9 gener 2017].
* ↑ «En este partido con el Elche...». Mundo Deportivo, 17-12-1960. [Consulta: 9 gener 2017].
* ↑ «Fitxa a aupazaragoza.com». aupazaragoza.com. [Consulta: 9 gener 2017].
* ↑ «Altas y bajas en el Gimnástico». Mundo Deportivo, 19-03-1961. [Consulta: 9 gener 2017].

## Enllaços externs

* Perfil a BDFutbol
# Knud Leonard Knudsen

Knud Leonard Knudsen (Ålesund, Møre og Romsdal, 6 de setembre de 1879 – Bergen, 28 d'abril de 1954) va ser un gimnasta artístic noruec que va competir a començaments del segle xx.
El 1912 va prendre part en els Jocs Olímpics d'Estocolm, on va guanyar la medalla d'or en el concurs per equips, sistema lliure del programa de gimnàstica.

## Referències

* ↑ «Knud Knudsen Olympic Results». sports-reference.com. Arxivat de l'original el 3 de novembre 2012. [Consulta: 27 setembre 2016].
* ↑ Perfil a databaseolympics.com
# Nils Granfelt

Nils Daniel Granfelt (Estocolm, 17 de febrer de 1887 – Nacka, Comtat d'Estocolm, 21 de juliol de 1959) va ser un gimnasta artístic suec que va competir a començaments del segle xx.
El 1912 va prendre part en els Jocs Olímpics d'Estocolm, on va guanyar la medalla d'or en el concurs per equips, sistema suec del programa de gimnàstica.

## Referències

* ↑ «Nils Granfelt Olympic Results». sports-reference.com. Arxivat de l'original el 9 d’octubre 2014. [Consulta: 6 octubre 2016].
* ↑ Perfil a databaseolympics.com
* ↑ «SOK Nils Granfelt». Arxivat de l'original el 2013-05-15. [Consulta: 6 octubre 2016].
# Boo Kullberg

Anders Boo Georg Kullberg (Estocolm, 23 de maig de 1889 – Bromma, Estocolm, 5 d'abril de 1962) va ser un gimnasta artístic suec que va competir a començaments del segle xx.
El 1912 va prendre part en els Jocs Olímpics d'Estocolm, on va guanyar la medalla d'or en el concurs per equips, sistema suec del programa de gimnàstica.

## Referències

* ↑ «Boo Kullberg Olympic Results». sports-reference.com. Arxivat de l'original el 13 de desembre 2012. [Consulta: 7 octubre 2016].
* ↑ Perfil a databaseolympics.com
* ↑ Boo Kullberg Arxivat 2012-05-24 a Wayback Machine.. Swedish Olympic Committee
# Carl-Erik Svensson

Carl-Erik Svensson (Göteborg, 20 de febrer de 1891 – Estocolm, 9 de novembre de 1978) va ser un gimnasta artístic suec que va competir a començaments del segle xx.
El 1912 va prendre part en els Jocs Olímpics d'Estocolm, on va guanyar la medalla d'or en el concurs per equips, sistema suec del programa de gimnàstica.

## Referències

* ↑ «Karl-Erik Svensson Olympic Results». sports-reference.com. Arxivat de l'original el 18 de desembre 2012. [Consulta: 16 octubre 2016].
* ↑ Perfil a databaseolympics.com
* ↑ Karl-Erik Svensson Arxivat 2013-05-15 a Wayback Machine.. Swedish Olympic Committee
# Peter Andersen

Peter Villemoes Andersen (Højby, Odsherred, 9 d'abril de 1884 – Egebjerg, Odsherred, 25 de setembre de 1956) va ser un gimnasta artístic danès que va competir a començaments del segle xx.
El 1912 va prendre part en els Jocs Olímpics d'Estocolm, on va guanyar la medalla de plata en el concurs per equips, sistema suec del programa de gimnàstica.

## Referències

* ↑ «Peter Villemoes Andersen Olympic Results». sports-reference.com. Arxivat de l'original el 4 de desembre 2009. [Consulta: 16 octubre 2016].
* ↑ Perfil a databaseolympics.com
# Hans Trier Hansen

Hans Trier Hansen (Vallekilde, Odsherred, 15 de maig de 1893 – Hørve, Odsherred, 12 de setembre de 1980) va ser un gimnasta artístic danès que va competir a començaments del segle xx.
El 1912 va prendre part en els Jocs Olímpics d'Estocolm, on va guanyar la medalla de plata en el concurs per equips, sistema suec del programa de gimnàstica.
Vuit anys més tard, un cop superada la Primera Guerra Mundial, va prendre part en els Jocs d'Anvers, on guanyà la medalla d'or en el concurs per equips, sistema lliure del programa de gimnàstica.

## Referències

* ↑ «Hans Trier Hansen Olympic Results». sports-reference.com. Arxivat de l'original el 13 de desembre 2012. [Consulta: 16 octubre 2016].
* ↑ Perfil a databaseolympics.com
* ↑ Hans Trier Hansen a olympic.org
# Carl Larsen

Carl Otto Laurits Larsen (Fårevejle, Odsherred, 3 de juny de 1886 – Frederiksværk, Halsnæs, 4 de desembre de 1962) va ser un gimnasta artístic danès que va competir a començaments del segle xx.
El 1912 va prendre part en els Jocs Olímpics d'Estocolm, on va guanyar la medalla de plata en el concurs per equips, sistema suec del programa de gimnàstica.

## Referències

* ↑ «Carl Otto Laurits Larsen Olympic Results». sports-reference.com. Arxivat de l'original el 15 de desembre 2012. [Consulta: 20 octubre 2016].
# Einar Olsen

Peter Einar Olsen (Vig, Odsherred, 11 de març de 1893 – Grevinge, Odsherred, 3 de juny de 1949) va ser un gimnasta artístic danès que va competir a començaments del segle xx.
El 1912 va prendre part en els Jocs Olímpics d'Estocolm, on va guanyar la medalla de plata en el concurs per equips, sistema suec del programa de gimnàstica.

## Referències

* ↑ «Einar Olsen Olympic Results». sports-reference.com. Arxivat de l'original el 13 de desembre 2012. [Consulta: 21 octubre 2016].
# Olof Jacobsen

Olof (Olaf) Jacobsen (Hønefoss, Buskerud, 24 de març de 1888 – Halden, Østfold, 2 de març de 1969) va ser un gimnasta noruec que va competir a començaments del segle xx.
El 1912 va prendre part en els Jocs Olímpics d'Estocolm, on va guanyar la medalla de bronze en el concurs per equips, sistema suec del programa de gimnàstica, com a membre de l'equip noruec.

## Referències

* ↑ «Olaf Jacobsen Olympic Results». sports-reference.com. Arxivat de l'original el 13 de desembre 2012. [Consulta: 30 gener 2017].
# Kenneth Huszagh

Kenneth Arthur "Ken" Huszagh (Chicago, Illinois, 3 de setembre de 1891 – Delray Beach, Florida, 11 de gener de 1950) va ser un nedador estatunidenc que va competir a començaments del segle xx.
El 1912 va prendre part en els Jocs Olímpics d'Estocolm, on disputà dues proves del programa de natació. En els relleus 4x200 metres lliures guanyà la medalla de plata, compartint equip amb Harry Hebner, Perry McGillivray i Duke Kahanamoku, mentre en els 100 metres lliures guanyà la de bronze, quedant rere Duke Kahanamoku i Cecil Healy.
Posteriorment, junt amb la seva família, va estar involucrat en la creació de la vila de Kildeer, Illinois.

## Referències

* ↑ «Harry Hebner Olympic Results». sports-reference.com. Arxivat de l'original el 18 d'octubre 2012. [Consulta: 8 setembre 2016].